(11)

Ponujajo naslednje: (a) morebitnemu novemu ponudniku dajejo na izbiro pare slotov za prihode in odhode na letališču v Amsterdamu in/ali letališčih New York JFK/Newark Liberty, pa tudi na letališču v Rimu in/ali letališčih New York JFK/Newark Liberty, da bi enemu ali več morebitnim novim ponudnikom omogočile, da bi upravljal do 7 novih ali povečal svojo ponudbo za prav toliko dodatnih parov tedensko na vsaki od prog Amsterdam–New York in Rim–New York. Pri ponudbi so postavljeni nekateri pogoji, vključno z naslednjim: (a) morebitni ponudnik kljub vsem razumnim naporom ni mogel pridobiti potrebnih slotov prek običajnega postopka za dodelitev slotov ter (b) skupno število slotov, ki jih imajo skupaj na letališčih New York JFK/Newark Liberty (i) morebitni nov ponudnik, (ii) njegove regionalne povezane družbe in (iii) kateri koli drugi letalski prevozniki, s katerimi je ustanovil skupno podjetje, ameriško ministrstvo za promet pa jim je podelilo antitrustovsko imuniteto, ter njihove regionalne povezane družbe, ni večje kot 200 dnevnih slotov; (b) sklepanje sporazumov o združljivosti prevoznin, in sicer na naslednji način: (i) z upravičenim ponudnikom zračnih prevozov brez vmesnih postankov, ki po datumu začetka veljavnosti zavez začne opravljati novo ali razširjeno konkurenčno storitev zračnih prevozov za določene pare mest; ter (ii) z upravičenim ponudnikom zračnih prevozov brez vmesnih postankov, ki že opravlja konkurenčno storitev zračnih prevozov na progi Pariz–New York, v obeh primerih pod pogojem, da upravičeni ponudniki zračnih prevozov brez vmesnih postankov ali njihovi partnerji iz združenja letalskih prevoznikov ne upravljajo vozlišča na obeh koncih določenih parov mest. Takšni sporazumi o združljivosti prevoznin bodo na voljo za potnike v vseh razredih, razen na progi Pariz–New York, na kateri bodo zajeti le potniki v nadstandardnem razredu (kakor je bilo določeno v odstavku (7)). (c) sklepanje posebnih dogovorov o porazdelitvah deležev za prevoze z dejanskim krajem vzleta in dejanskim krajem pristanka v Evropi ali Severni Ameriki/Karibih/Srednji Ameriki, in sicer na naslednji način: (i) z novim ponudnikom zračnih prevozov brez vmesnih postankov, ki po datumu začetka veljavnosti zavez začne opravljati novo ali razširjeno konkurenčno storitev zračnih prevozov za določene pare mest, ne glede na to, ali se konkurenčna storitev zračnih prevozov začne na podlagi slotov, pridobljenih od pogodbenic na podlagi predlaganih zavez; ter (ii) z upravičenim ponudnikom zračnih prevozov brez vmesnih postankov, ki že opravlja konkurenčno storitev zračnih prevozov na progi Pariz–New York. Takšni posebni sporazumi o porazdelitvah deležev bodo na voljo za potnike v vseh razredih, razen na progi Pariz–New York, na kateri bodo zajeti le potniki v nadstandardnem razredu (kakor je bilo določeno v odstavku (7)). Pogodbenice niso obvezane, da sklenejo poseben sporazum o porazdelitvah deležev za kateri koli določen par mest s katerim koli ponudnikom zračnih prevozov, ki to zahteva, če ta bodisi sam bodisi skupaj s partnerji iz združenja letalskih prevoznikov upravlja vozlišče na obeh koncih določenih parov mest. (d) odprtje njihovih programov za potnike, ki pogosto letijo, za katerega koli novega ponudnika zračnih prevozov brez vmesnih postankov, ki po datumu začetka veljavnosti zavez začne ali poveča obseg storitev za določen par mest, pod pogojem da takšen nov ponudnik zračnih prevozov brez vmesnih postankov nima primerljivega lastnega programa in ni že vključen v kateri koli program pogodbenic za potnike, ki pogosto letijo.